John Kenneth Galbraith

fou un important economista canadenc-estatunidenc del . La seva obra combina elements de l'institucionalisme crític, ja que dona un paper central a les institucions i en particular a les organitzacions industrials amb una política econòmica pròpia dels keynesians més progressistes.

El seu estil senzill i accessible ha fet populars els seus llibres més controvertits (i més criticats per altres economistes) sobre com la realitat i la teoria econòmica sovint van per camins diferents.

Biografia 
Galbraith nasqué a Iona Station, a l'estat d'Ontàrio (Canadà). Es graduà al "Ontario Agricultural College", avui en dia Universitat de Guelph i posteriorment realitzà un màster i un doctorat a la Universitat de Califòrnia a Berkeley.

Durant la Segona Guerra Mundial, Galbraith treballà a l'"Oficina d'Administració de Preus". Acabada la guerra se li encomanà un estudi sobre els bombardejos estratègics dels EUA i els seus aliats i conclogué que els bombardejos no escurçaren la guerra ans al contrari (la qual cosa li costà enemistats amb alguns alts càrrecs de l'administració). Posteriorment, esdevingué conseller de les administracions de postguerra a Alemanya i al Japó.

En 1949, Galbraith fou nomenat professor d'economia a la Universitat Harvard. Fou també editor de la revista Fortune.

Amic del President dels EUA John F. Kennedy fou nomenat per Kennedy Ambaixador dels EUA a l'Índia del 1961 al 1963. Allà intentà ajudar el govern indi a desenvolupar la seva economia. Durant la seva estada, ajudà també un dels primers departaments de ciència informàtica al "Indian Institute of Technology" a Kanpur (Uttar Pradesh).

El seu fill, James K. Galbraith, és també un destacat economista.

Conceptes 
Aquests conceptes són algunes de les aportacions més rellevants de Galbraith a l'economia:

 El poder compensador
 La saviesa convencional
 El mite de la sobirania del consumidor
 El desequilibri social
 Els imperatius de la tecnologia
 La tecnoestructura
 Nou estat industrial

Bibliografia (parcial) 
 Modern Competition and Business Policy, 1938.
 A Theory of Price Control, 1952.
 American Capitalism: The concept of countervailing power, 1952.
 The Great Crash, 1929, 1954.
 The Affluent Society, 1958.
 The Liberal Hour, 1960
 The New Industrial State, 1967.
 The Triumph (novel·la), 1968.
 Ambassador's Journal, 1969.
 Economics, Peace and Laughter, 1972.
 Power and the Useful Economist, 1973, AER
 Economics and the Public Purpose, 1973
 Money, 1975.
 The Age of Uncertainty (es convertí en una sèrie de 13 capítols de la BBC), 1977.
 Annals of an Abiding Liberal, 1979.
 A Life in Our Times, 1981.
 A Tenured Professor, 1990.
 A Journey Through Economic Time, 1994.
 The Good Society: the humane agenda, 1996.
 The Economics of Innocent Fraud, 2004.
 The Nature of Mass Poverty
 Money: Whence It Came, Where It Went

Vegeu també 
 Liberalisme
 Keynesianisme
 Institucionalisme

Enllaços externs 

 Wikiquote - (en anglès) Cites de John Kenneth Galbraith
 econlib.org (en anglès) biografia de John Kenneth Galbraith

Economistes canadencs
Economistes estatunidencs
Professors de la Universitat Harvard
Escriptors estatunidencs del segle XX
Alumnes de la Universitat de Califòrnia a Berkeley
Alumnes de la Universitat de Toronto
Receptors de la Medalla Presidencial de la Llibertat
Morts a Massachusetts
Doctors honoris causa per la Katholieke Universiteit Leuven
Escriptors d'Ontàrio